Anton Sveinn McKee var hársbreidd frá verðlaunum í 200 metra bringusundi . Ljósmynd / Sundsamband Íslands Anton Sveinn McKee hafnaði í fjórða sæti í 200 metra bringusundi á EM í sundi í 25 metra laug sem fram fer í Glasgow í Skotlandi í dag . Anton kom í mark á tímanum 2:02 , 94 og var einungis sjö hundraðshlutum úr sekúndu á eftir Þjóverjanum Marco Koch sem hafnaði í þriðja sæti . Arno Jamminga frá Hollandi kom fyrstur í mark á tímanum 2:02 , 36 og Erik Persson frá Svíþjóð hafnaði í öðru sæti á tímanum 2:02 , 8 . Anton Sveinn hefur farið á kostum á EM í Glasgow og bætt hvert Íslandsmetið á fætur öðru . Anton bætti Íslandsmetið í 200 metra bringusundi í undanrásum í morgun og hann bætti það enn frekar í úrslitasundinu í dag . Þá bætti Anton gamla Norðurlandametið í greininni í úrslitum sem var 2:03 , 26 en Svíinn Erik Persson á nú metið eftir úrslitasundið .